Ο ιδιοκτήτης έκανε τα πάντα προκειμένου να νοιώσουμε άνετα και οικεία. Η υποδοχή υπήρξε ευγενέστατη, φιλικώτατη κι αυθόρμητη, χωρίς ίχνος προσποιητής ευγένειας - τυπικότητας. Το οίκημα ήταν μόλις ανακαινισμένο, φροντισμένο και καθαρό με επιμελημένη φροντίδα και σημασία στην λεπτομέρεια. Η καθημερινή παρουσία του ιδιοκτήτη και το ενδιαφέρον του για το τι μπορεί να χρειασθούμε υπήρξε καταλυτική, κατά το διάστημα της παραμονής μας εκεί. Συχνή αλλαγή σε σεντόνια και πετσέτες και καθαριότητα του χώρου, σε βαθμό υπεράνω των σε μέση χρήση απαιτουμένων. Το διαμέρισμα ήταν πληρέστατα εξοπλισμένο σε σκεύη και είδη κουζίνας, όλα σε άψογη κατάσταση από πλευράς λειτουργίας, σε σημείο που ο μισθωτής να αισθάνεται σαν στο σπίτι του χωρίς να του λείπει τίποτα από τις καθημερινές του ανέσεις κι απολαύσεις, εντελώς ανεξάρτητος από πολλές δεσμεύσεις ή ελλείψεις, που συνεπάγονται οι διακοπές σε "ξένο σπίτι", πράγμα που έκανε την εκεί διαβίωση απολαυστική. Η απόσταση από την θάλασσα - πλαζ της Αγ. Άννας ήταν < 40 μ. σε σημείο να νοιώθεις ότι την έχεις δίπλα σου, χωρίς να νοιώθεις θόρυβο απο τον παραλιακό δρόμο ή την πλαζ (φωνές, μουσικές κλπ). Η ευχέρεια να φορέσεις το μαγιό σου και να κατέβεις στην παραλία, ήταν καταλυτική και σε παρέσυρε να το κάνεις πολλές φορές την ημέρα. Ένοιωθες περίεργα οικεία ενσωματωμένος σε μια φιλόξενη γειτονιά, που σε καλημέριζε σε κάθε σου κίνηση. Ο χώρος ήταν φιλικός και οικείος, χωρίς να επηρεάζεται από την τρέχουσα καθημερινή δραστηριότητα των αντίστοιχων γειτονικών του. Η ειλικρίνια, εγκαρδιότητα, ελληνικότατη φιλοξενία, το συνεχές ενδιαφέρον σε συνδυασμό με την πληρότητα εξοπλισμού, παροχών και την καθαριότητα. Επιπλέον, κανένας δεν μπορεί να αποδώσει την εκούσια ενημέρωση μας επί χάρτη της Νάξου, (που μας έφερε ιδία πρωτοβουλία ο ιδιοκτήτης) όλων των αξιοθέατων σημείων, περιοχών, δρομολογίων γενικά, καθώς κι επιμέρους λεπτομερειών που αφορούσαν την διαμονή μας και την καλύτερη αξιοποίηση του χώρου -χρόνου. Όλα αυτά πάντα, υπο το πρίσμα του "που θα πήγαινα ή τι θα έκανα εγώ" [ντόπιος όντας = γνωρίζοντας και προτείνοντας με πρωτεύοντα κριτήρια την ποιότητα, απόλαυση (χώρου - χρόνου) και τη σχέση κόστους/ απόδοσης]. Όλες οι προτάσεις του ήταν εξαιρετικές, ποιοτικά αξιολογημένες και ρεαλιστικές. Απόλαυσα το εξαιρετικό φυσικό περιβάλλον, τα μοναδικά, γνήσια και ποιοτικά ντόπια προϊόντα, τα οποία συνδυάστηκαν υπέροχα με το απέραντο γαλάζιο του Αιγαίου μας και τις υπέροχες ακρογιαλιές (με την μοναδική χαλαζιακή άμμο) της Νάξου. Χάρηκα κι απόλαυσα ιδιαίτερα αυτό το διάστημα και δοθείσης ευκαιρίας θα επιδιώξω να ξαναπάω. Ήταν μια πραγματική απόλαυση και με τη σημασία του όρου value for money! ! !